প্রাথমিক শিক্ষা অধিদপ্তর

প্রাথমিক শিক্ষা অধিদপ্তর হলো বাংলাদেশ সরকারের প্রাথমিক ও গণশিক্ষা মন্ত্রণালয়ের একটি অধিদপ্তর। এর দায়িত্ব হল প্রাথমিক বিদ্যালয়সমূহ নিয়ন্ত্রণ ও প্রাথমিক বিদ্যালয়ের শিক্ষকদের প্রশিক্ষণ প্রদানের মাধ্যমে প্রাথমিক শিক্ষার উন্নয়ন। এর প্রধান কার্যালয় ঢাকার মিরপুরে অবস্থিত। এর প্রধান হলেন উপসচিব পদমর্যাদার একজন মহাপরিচালক এবং বর্তমান মহাপরিচালক হলেন মোঃ আব্দুস সামাদ। 

 ইতিহাস 
বাংলাদেশ স্বাধীনতার পর ১৯৭৩ সালে শেখ মুজিব সরকার ৩৭ হাজার প্রাথমিক বিদ্যালয় জাতীয়করণ করেন। জাতীয়করণ সরকারি প্রাথমিক বিদ্যালয়গুলো নিয়ন্ত্রণের জন্য ১৯৮১ সালে প্রাথমিক শিক্ষা অধিদপ্তর প্রতিষ্ঠা করা হয়। ২০১৩ সালে হাসিনা সরকার আরও ২৬ হাজার বিদ্যালয় জাতীয়করণ করে। প্রাথমিক শিক্ষা অধিদপ্তরের আওতায় মাঠপর্যায়ে শিক্ষকদের দীর্ঘমেয়াদি প্রশিক্ষণের জন্য ৬৭ টি পিটিআই (প্রাইমারি টিচার্স ট্রেনিং ইন‌্স্টিটিউট), ৫০৫টি উপজেলা/থানা শিক্ষা অফিস এবং শিক্ষকদের স্বল্পমেয়াদি প্রশিক্ষণের জন্য ৪৮২টি উপজেলা/থানা রিসোর্স সেন্টার রয়েছে।

 আরও দেখুন 
 প্রাথমিক শিক্ষা সমাপনী পরীক্ষা।

 তথ্যসূত্র 

বিষয়শ্রেণী:বাংলাদেশে প্রাথমিক শিক্ষা
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:১৯৮১-এ বাংলাদেশে প্রতিষ্ঠিত
বিষয়শ্রেণী:প্রাথমিক ও গণশিক্ষা মন্ত্রণালয় (বাংলাদেশ)
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন